Deg yiwen n usarag i iga deg tesɣimt n Udabu aɣelnaw amzireg n tefranin, deg taggara n yiwet n temlilit, i iga s wallal tili-sarag, s uttekki n tmagliwin n udabu yellan deg waɣiren, yesseddi-d Mass Charfi dakken iheyyiten n tefranin tidiganin « la teddunt akken yessefk ».
Yenna-d deg tmuɣli-ya dakken, llan 1.366 n wumuɣen n yikabaren i wakken ad ttekkin deg 1.327 n tɣiwanin akked 39 n yigezda akked 13 n wumuɣen n yimzarugen akken ad ttekkin deg 8 tɣiwanin akked 5 n yigezda, dayen jebden-d isetturen-nsen, i d-yenna.
Ad naf llan yisetturen-a deg wakk tmagliwin n Udabu aɣelnaw imzireg n tefranin i yuzzaren deg wakal akk n tmurt, i d-yesmekti.
Deg wayen yerzan acegger afeɣnami n wumuɣen ifrananen, i yebdan ass n usamas (lḥedd), yenna-d uselway n Udabu aɣelnaw imzireg n tefranin dakken « igmaḍ imezwura ssiggzen 25.813 n yiferranen imuyna akked tukksa n 42.000 nniḍen acku mmuten neɣ beddlen tanezduɣt-nsen ».
kab_Latn kab_Latn kab_Latn kab_Latn